חברת חוף בת ים ליזמות ולפתוח בע"מ

מכרז פומבי מס' 4/2021 - להכשרה, ניהול והפעלה ותחזוקה של חניון לרכבים כבדים ברחוב יצחק נפחא בבת-ים (על גבי חלק מחלקה 133 בגוש 7122

**מסמך הבהרות מס' 1 מיום 7.6.2021**

**להלן יפורטו התשובות ו/או ההבהרות בקשר עם השאלות ו/או הפניות אשר הוגשו לחברת חוף בת ים במסגרת המכרז שפרטיו לעיל.**

**יש להגיש מסמך זה כחלק ממסכי הגשה של המציעים כשהוא חתום על ידי המציע.**

**בהתאם לאמור להלן, וככל שיש צורך, ייעשה תיקון ו/או חידוד במסגרת הסכם השכירות אשר ייחתם עם הזוכה במכרז.**

1. **בקשה: נוכח צמצום שטח החניון ביחס למכרז הקודם שמסתיים, מבוקש לפטור את הזוכה במכרז מתשלום ארנונה בגין הנכס.**

התייחסות:  הבקשה נדחית. חיובי הארנונה נקבעים על פי עיריית בת ים. בקשות להקלה ו/או לפטור מתשלומי ארנונה מוסדרים בדין.

1. **בקשה: נוכח צמצום שטח החניון ביחס למכרז הקודם שמסתיים, מבוקש לבטל את סכום התשלום הראשוני לחברת חוף בת ים (50 אלף שקלים).**

התייחסות:  הבקשה מתקבלת. דרישת התשלום של הסכום הראשוני שבסעיף 3.2 למכרז תימחק.

1. **בקשה: נוכח צמצום שטח החניון ביחס למכרז הקודם שמסתיים, מבוקש כי גידור שטח העירייה ייעשה על ידי חברת חוף בת ים ו/או מי מטעמה.**

התייחסות:  הבקשה מתקבלת. הזוכה לא יידרש לשאת בתשלום ו/או ביצוע עבודות גידור שטח החניון החדש. גריעת השטח האמור תבוצע על ידי העירייה

1. **שאלה: האם ניתן להעביר שליטה ביחס לחברה הזוכה במכרז ? האם הדבר מצריך החלפת הערבות האישית ?**

התייחסות:  העברת שליטה בחברה הזוכה מתאפשרת אך ורק ובכפוף לקבלת אישורה של חברת חוף בת ים – ועל פי התנאים שיואשרו (אם יאושרו). ראה סעיף 3.7.3 לחוברת המכרז וכן סעיף 3.10 בהסכם ההתקשרות.

1. **שאלה: מה מועד לקבלת רישיון עסק ? האם כיוון שחלה חובה להצטייד ברישיונות במסגרת עבודות ההכשרה (שנקבעו ל-14 ימים) – הזוכה יהיה חייב בקבלת רישיון עסק בתו ך תקופה זו כיוון שהדבר בלתי אפשרי.**

התייחסות:  עבודות הכשרה (אינן רבות–ר' 3.1.1 ו- 3.1.2 לחוברת המכרז) - ייעשו בתוך 14 ימים.

רישיון עסק, זמני או קבוע, הינו תנאי לתחילת פעילות עסקית בנכס מצד חברת חוף בת ים. על הזוכה לפנות במהלך תקופת עבודות ההכשרה למחלקת הרישוי בעיריית בת ים בבקשה לקבלת רישיון עסק, זמני או קבוע.

אי קבלת רישיון עסק בתוך תקופת ההכשרה לא יהווה הפרת התחייבות מצד הזוכה.

1. הודעה על הארכת מועד סגירת המכרז

**ניתנת בזאת הודעה על הארכת המועד האחרון להגשת הצעות במכרז עד** ליום 16.6.2021 בשעה 14:00 **(להלן:** המועד המוארך**"). הגשת ההצעות תיעשה באופן האמור בחוברת המכרז עד לא יאוחר מהמועד המוארך.**

חברת חוף בת ים ליזמות ולפיתוח